1. ΝΟΜΟΘ. ΔΙΑΤΑΓΜΑ της 19 Ιουν./1 Ιουλ. 1926  Περί αναγκαστικών συνεταιρισμών εξευγενισμού δένδρων. Σκοπός των συνεταιρισμών Άρθρ.1.-1.Τη συναινέσει του ημίσεος τουλάχιστον των κατοίκων μιας κοινότητος των εχόντων ιδιοκτησίαν κάτω των 500 στρεμμάτων πεφυτευμένων δι' αγρίων καρποφόρων δένδρων συνιστώνται αναγκαστικοί συνεταιρισμοί εξευγενισμού δένδρων, ων μέλη είναι αναγκαστικώς όλοι οι κάτοικοι της κοινότητος οι υπαγόμενοι εις την ως άνω κατηγορίαν ή ιδιοκτήται των ως άνω εκτάσεων εν τη περιοχή της κοινότητος. 2.Οι συνεταιρισμοί ούτοι έχουν ως σκοπόν την δια του εμβολιασμού εξημέρωσιν των αγρίων καρποφόρων δένδρων και την δια διορισμού κοινών φυλάκων, όπου οι συνήθεις εν τη κοινότητι αγροφύλακες δεν επαρκούν, διαφύλαξιν τούτων. 3.Οι φύλακες ούτοι, έχοντες όλας τας υποχρεώσεις και δικαιώματα των αγροφυλάκων, διορίζονται αποφάσει της γενικής συνελεύσεως και πληρώνονται δι' εισφορών, εισπραττομένων εν περιπτώσει δυστροπίας κατά τα δια του άρθρ. 12 παρ. 3 του ν. 602 διατασσόμενα. Σύστασις των συνεταιρισμών Άρθρ.2.-1.Εντός μηνός από της δημοσιεύσεως του παρόντος ο πρόεδρος εκάστης κοινότητος υποχρεούται να καταγράψη τους ιδιοκτήτας των δι' αγρίων καρποφόρων δένδρων πεφυτευμένων εκτάσεων κάτω των 500 στρεμμάτων, τιμωρούμενος άλλως κατά τας διατάξεις του ποινικού νόμου περί παραβάσεως καθηκόντων των δημοσίων υπαλλήλων. 2.Ο καταρτιζόμενος πίναξ κατατίθεται αμέσως εις το ειρηνοδικείον, αντίγραφον δε αυτού τοιχοκολλάται εις το κατάστημα της κοινότητος και εις τα δημοσιώτερα μέρη αυτής, εφαρμοζομένων κατά τα λοιπά των εν ταις παραγ. 2 και 3 του άρθρ. 4 του Ν.Δ./τος περί αναγκαστικών συνεταιρισμών διαχειρίσεως ακινήτου συνιδιοκτησίας και κοινής χορτονομής διατασσομένων. Άρθρ.3.-Μετά την έκδοσιν της αποφάσεως του ειρηνοδικείου επί των ενστάσεων και εντός 10 ημερών ο πρόεδρος της κοινότητος υποχρεούται να προσκαλέση 8 ημέρας τουλάχιστον προ της συγκλήσεως δια προσκλήσεως, τοιχοκολλωμένης εις το δημοσιώτερον μέρος της κοινότητος, τους εν τω καταλόγω εγεγραμμένους, και αφού αναπτύξη εις αυτούς τον σκοπόν της προσκλήσεως καλεί τούτους να υπογράψουν το καταστατικόν του συνεταιρισμού. Εάν τούτο υπογραφή υπό του ημίσεος των ως εγγραπτέων θεωρηθέντων, αποστέλλεται το καταστατικόν μετά σχετικής βεβαιώσεως του ειρηνοδίκου εις το υπουργείον της Γεωργίας προς έγκρισιν. Υποχρεώσεις συνεταίρων Άρθρ.4.-1.Έκαστος συνεταίρος εγγράφεται δια μίαν μερίδα και έχει μόνον μίαν ψήφον, υποχρεούται δε να εξημερώνη κατ' έτος τουλάχιστον το 1/5 των αγρίων δένδρων. 2.Δια τους μη συμμορφουμένους ή τους κακώς εκτελούντας τον εξευγενισμόν το διοικητικόν συμβούλιον του συνεταιρισμού αναλαμβάνει, επί ταις ποιναίς επί παραβάσει των καθηκόντων του οριζομέναις του ν. 602, την εκτέλεσιν των υποχρεώσεών του δαπάναις αυτού, εισπραττομέναις κατά τα εν άρθρ. 12 παρ. 3 του ν. 602 διατασσόμενα. Μεταβατικαί διατάξεις. Άρθρ.5.-1.Οι κατά τα ως άνω συνεταιρισμοί μόνον τον εν τω άρθρ. 1 σκοπόν δύνανται να έχουν. 2.Οι συνεταίροι και το διοικητικόν συμβούλιον υποχρεούνται να συμμορφώνται με τας οδηγίας της γεωργικής και δασικής υπηρεσίας όσον αφορά τον τρόπον της εξημερώσεως των αγρίων δένδρων. Οι μη συμμορφούμενοι ή αποπειρώμενοι να εξαπατήσουν αυτήν τιμωρούνται με κράτησιν ή πρόστιμον ή και αμφοτέρας τας ποινάς. Σελ. 283 .695. Συνεταιρισμοί εξευγενισμού δένδρων 14.Δ.η.1 3.Τα εδάφ. 1 και 3 του άρθρ. 3, 1, 4, 5 και 6 του άρθρ. 4 και του άρθρ. 5 και 6 του Ν.Δ/τος περί αναγκαστικών συνεταιρισμών διαχειρίσεως ακινήτου συνιδιοκτησίας δια κοινής χορτονομής έχουν εφαρμογήν και  επί του  παρόντος. Κατά τα λοιπά ισχύουν αι ανάλογοι διατάξεις του ν.602 και του συμπληρωματικού τούτου Ν.Δ/τος. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 284 .696. 14.Δ.η.1 Συνεταιρισμοί εξευγενισμού δένδρων 